সরেজমিনে শুক্রবার (১৮ মে) কক্সবাজার সমুদ্র সৈকতের লাবণী পয়েন্টে গিয়ে দেখা যায়, সৈকত অনেকটা মৃত প্রায় বললেই চলে। যার কারণ দেশি-বিদেশী পর্যটকের দারুণ অভাব। বিকেল বেলায় কিছু স্থানীয় পর্যটক থাকলেও তারা অনেকটা সাময়িক তৃপ্তির জন্য সৈকতে বেড়াতে এসেছেন। অনেক দূর ঘুরে খুব কম সংখ্যক লোককেই দেখা গেছে সমুদ্রের ঢেউয়ের সাথে খেলে খেলে পা’টুকু সামান্য ভিজাতে। সারি সারি খালি চেয়ার পড়ে আছে পর্যটক বিহীন সৈকতে।